Aruküla Vaba Waldorfkool

**Arenguvestluse korraldamise tingimused ja kord**

Õpetajad jälgivad õpilase arengut ja toimetulekut koolis.

Üks kord poolaastas ja vajadusel tihedamini kutsuvad klassiõpetajad kokku erinevad aineõpetajad selles klassis ja üheskoos arutletakse õpilaste arengu üle: millised on olnud edusammud, millised on vajakajäämised ja kuidas me saame vajadusel õpilasi aidata.

Kooli õpetajate kolleegiumi koosolekul antakse iga epohhi lõppedes ja aineõpetajad iga poolaasta lõppedes ülevaate laste töödest ja tegemistest, rääkides igast lapsest eraldi ja esitledes nende epohhivihikuid ja töid.

Õpilase arengu toetamiseks korraldatakse vähemalt üks kord õppeaasta jooksul arenguvestlus, mille põhjal lepitakse kokku edasises õppes ja arengu eesmärkides.

Klassiõpetaja vestleb vanematega vähemalt üks kord aastas, vajadusel tihedamalt nende lapse tervisest, arengust ja hakkamasaamisest koolis oma töödega, samuti nende sotsiaalsest võimekusest: kuidas nad arvestavad teiste õpilastega , milline on lapse roll selles kollektiivis ja millised on lapse meeleolud kodunt tulles, koolis ja suhetes õppeainete ja õpilastega.

Alates 8.klassist räägib klassiõpetaja õpilasega ja tema vanematega koos, või ka eraldi.

Siis hakkab laps tajuma vastutust oma tegude eest. Ta oskab tagasi vaadata tehtule ja anda hinnanguid oma tööle ja käitumisele. Koos õpetajaga arutletakse, kuidas koolis läheb ja milline on õpilase ettekujutus tulevikuks. Hea on püstitada konkreetsed eesmärgid kevadeks. Viiakse läbi karjäärinõustamisi.

9.klassis arutavad õpetaja, õpilane ja vanem koolilõpu teemadel. Milliseid eksameid võiks õpilane valida ja millised võiksid olla õpilase edasised õppimise plaanid.

Kinnitatud õppenõukogu koosolekul

12.novembril 2015